Ministrul pakistanez al Resurselor Umane a declarat, joi, agenției Associated Press of Pakistan că a convenit cu ambasadorul României în Pakistan, Niculaie Goia, să trimită în România forță de muncă pakistaneză până în 2020.

Ambasadorul a declarat că România este gata să primească mai mult de o jumătate de milion de pakistanezi până anul viitor şi că pe piaţa muncii sunt disponibile locuri de muncă pentru informaticieni, constructori, medici, ingineri şi alte categorii profesionale.

Având în vedere migrația masivă a forței de muncă din România în Europa, țara noastră încearcă să atragă 1.000.000 de muncitori străini din diferite țări.

De la aceste anunțuri pornește și discuția de joi de la Europa FM.

Dezbaterea România în Direct începe la Europa FM la ora 13:15 și continuă online pe europafm.ro.

Puteți participa la dezbatere sunând în direct la 0372.069.599, număr cu tarif normal, comentând transmisiunile video live de pe Facebook sau adăugând opinia direct în această pagină.